|  |  |  |
| --- | --- | --- |
| **ACADEMIA DE ŞTIINŢE****A MOLDOVEI****SECŢIA ŞTIINŢE EXACTE ȘI INGINEREȘTI****bd. Ştefan cel Mare , 1****MD-2028 Chişinău, Republica Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** | antet | **ACADEMY OF SCIENCES****OF MOLDOVA****DIVISION OF EXACT AND ENGINEERING SCIENCES****Stefan cel Mare Ave., 1****MD-2001 Chisinau, Republic of Moldova****Tel. (373-22) 21-24-68****Fax. (373-22) 21-24-68****E-mail: ssit@asm.md** |

**EXTRAS**

din procesul-verbal nr. 2 al şedinţei Biroului Secţiei Ştiinţe Exacte și Inginereşti din 03 martie 2020

 m. Chişinău

**Au fost prezenţi:** Cojocaru Svetlana, m. c. – conducător secție, vicepreședinte AȘM; Ursachi Veaceslav, dr. hab. – adjunct conducător secție; Dodon Adelina, dr. – secretar științific secție; 6 membri aleși ai Biroului.

**Agenda şedinţei**

Aprobarea avizelor consultative asupra a rapoartelor științifice privind implementarea proiectelor de cercetare finalizate în anul 2019.

**S-a discutat**: Raportul pe proiectul de cercetare instituțional 15.817.03.01A Către o autonomie energetică a Republicii Moldova (AUTOEN), director proiect dr. hab. STRATAN Ion, Universitatea Tehnică a Moldovei.

**S-a decis** prin vot unanim**:**

Luând în considere dezbaterile din cadrul audierii publice și avizul expertului, se aprobă următorul aviz consultativ asupra proiectului:

Proiectului i se atribuie calificativul general „**Raport acceptat**”, cu următoarele calificative pe criterii:

*Noutate si valoarea rezultatelor științifice* – “înaltă”.

* Au fost analizate soluţii tehnologice avansate de stocare a energie in scopul integrării surselor regenerabile. A fost elaborată o metodă originală de reconfigurare a reţelelor electrice de distribuţie în prezenţa surselor distribuite.
* Pentru linia tehnologică de trefilare a firelor electrice a fost elaborat un sistem electromecanic automatizat performant, la care s-a adaugat un sistem reglabil de recoacere a firului, ce a permis dublarea productivităţii liniei de producere, eliminarea rebutului materiei prime şi majorarea eficienţei energetice.
* Au fost elaborate structuri moderne și ecologice de unități de transport public pentru distanțe mici cu tracțiune electrică alimentate din surse regenerabile.

Rezultatele au fost publicate în 6 articole în culegeri.

*Aplicarea practică* a rezultatelor – pozitivă. Rezultatele cercetărilor în formă de soluţii tehnice au fost implementare în cadrul companiilor „TehElectro-SV” şi „M-Consulting” din Chişinău. Prezintă interes rezultatele legate de integrarea surselor de energie regenerabilă în sistemul electroenergetic național.

*Participarea tinerilor* – suficientă, din personalul științific de 19 persoane, 2 sunt tineri. Au fost susținute 2 teze de licență.

*Participarea în proiecte internaționale* – pozitivă. A fost depusă o propunere de proiect în cadrul programului HORIZON 2020 „Low carbon industrial production using CCUS”, ID: LC-SC3-NZE-5-2019-2020.

*Managementul implementării proiectului* – pozitiv, rezultatele scontate au fost atinse, devieri de la sarcinile propuse nu s-au înregistrat.

*Infrastructura și echipamentul de cercetare utilizat* – a fost utilizată o infrastructura de cercetarede la Facultatea Energetică şi Inginerie Electrică a Universității Tehnice a Moldovei.

Conducător al

Secției Științe Exacte și Inginerești

m. c. Svetlana Cojocaru

Secretar Științific al Secției

dr. Adelina Dodon